Primul parapet cu role din plastic din județul Sibiu, instalat pe DN1, într-o zonă în care se petrec frecvent accidente
Primul parapet cu role din plastic din județul Sibiu a fost instalat pe DN1, în apropiere de Avrig, într-o zonă unde se petrec frecvent accidente.
Astfel, tronsonul cu multe curbe periculoase devine mai sigur în cazul unui derapaj, spun specialiștii, iar mașina este mai puțin avariată.
În lunile următoare, drumarii vor monta peste 3 kilometri de parapet cu role pe diferite sectoare de pe DN1.
Asemenea sisteme funcționează deja în apropiere de Predeal, dar și în județul Iași.